text: বহুমাত্রিক হুমায়ূন এর উপন্যাস থেকে বানানো সিনেমা!!! | Techtunes | টেকটিউনসবহুমাত্রিক হুমায়ূন এর উপন্যাস থেকে বানানো সিনেমা!!! | Techtunes | টেকটিউনস
  বহুমাত্রিক হুমায়ূন এর উপন্যাস থেকে বানানো সিনেমা!!!
  হুমায়ূন আহমেদ শুধু লেখালেখিতেই থেমে ছিলেন না। নিজের বেশ কিছু উপন্যাস থেকে বানিয়েছেন সিনেমা।
  চলুন দেখে নেয়া যাক এমন ঘটনাগুলো
  শঙ্খনীল কারাগারঃ হুমায়ূন আহমেদ এর কাহিনী নিয়ে প্রথম সিনেমা।বইটি প্রথম প্রকাশিত হয় ১৯৭৩ সালে। সিনেমা মুক্তি পায় ১৯৯২ সালে। পরিচালক ছিলেন মুস্তাফিজুর রহমান। সিনেমার চিত্রনাট্য লেখকের নিজেরই লেখা। নিতান্তই মধ্যবিত্ত পরিবারের যাপিত জীবনের গল্প উঠে এসেছে সিনেমার ফ্রেমে।
  আগুনের পরশমণিঃ হুমায়ূন আহমেদ এর পরিচালিত প্রথম সিনেমা। প্রথম পরিচালনাতেই শ্রেষ্ঠ প্রযোজক, কাহিনীকার, ও সংলাপ রচয়িতা হিসেবে জিতে নেন জাতীয় চলচ্চিত্র পুরস্কার। ছবির কাহিনী মুক্তিযুদ্ধ কেন্দ্রিক। মুক্তি পায় ১৯৯৪ সালে। আগুনের পরশমণি উপন্যাস হিসেবে প্রকাশিত হয় ১৯৮৬ সালে।
  শ্রাবণ মেঘের দিনঃ যেকোনো দুটি সিনেমার নির্মানের মাঝে দীরীর্ঘতম দুরত্বে বানিয়েছিলেন শ্রাবণ মেঘের দিন। আগের সিনেমার ৬ বছর পর। ব্যবসায়িকভাবে সফলছিল এই সিনেমা। বেশ কিছুদিন পত্রিকার বিনোদন পাতা দখল করে রেখেছিল। এর অভিজাত পরিবারের সদস্যদের সাথে গ্রামের নিম্নবিত্ত মানুষের সম্পর্কের নানা রূপ দেখা গেছে এই সিনেমাতে। শ্রাবণ মেঘের দিন বই প্রকাশিত হয় ১৯৯৪ সালে। ছবি মুক্তি পায় ১৯৯৯ সালে।
  দুই দুয়ারীঃ উপন্যাস এর প্রকাশ কাল ১৯৯১ সাল আর ছবি মুক্তির সময়ক ২০০০ সাল। এটিও আলোচিত সিনেমা। তখনকার ব্যস্ত নায়ক রিয়াজ অভিনয় করেছিলেন কেন্দ্রীয় চরিত্রে। ফলে এটিকে বানিজ্যিক ঘরানার সিনেমাও বলে থাকেন অনেকে।
  শ্যামল ছায়াঃ ছবিটি ২০০৬ সালে "সেরা বিদেশী ভাষার চলচ্চিত্র" বিভাগে একাডেমি পুরস্কার এর জন্য বাংলাদেশ থেকে প্রতিদ্বন্দ্বিতা করেছিল। ছবির বিশেষত্ব হচ্ছে, সরাসরি যুদ্ধের দৃশ্য না দেখিয়েও এতে যুদ্ধের আবহ ফুটিয়ে তোলা হয়েছে। একটি ইঞ্জিনচালিত নৌকায় করে নিরাপদ গন্তব্যের পানে ছুটছে যদিও তারা নিশ্চিত নয়, নিরাপত্তা কোথায় পাওয়া যাবে। সিনেমা মুক্তি পায় ২০০৪ সালে।
  নন্দিত নরকেঃ হুমায়ূন আহমেদ এর প্রথম প্রকাশিত উপন্যাস নন্দিত নরকে এর কাহিনী নিয়ে তৈরি সিনেমা মুক্তি পায় ২০০৬ সালে। জনপ্রিয় লেখকের প্রথম উপন্যাস হিসেবে অনেকের আগ্রহ ছিল এই সিনেমা নিয়ে। দর্শককে হতাশ করেনি তা বলতেই হবে।
  নিরন্তর- হুমায়ূন আহমেদ এর 'জনম জন'ম উপন্যাস অবলম্বনে তৈরি হয় নিরন্তর। বাধ্য হয়ে দেহ ব্যবসায় নামা এক নারী চরিত্রে অভিনয় করে নায়িকা শাবনুর বেশ প্রসংসা পান।
  দারুচিনি দ্বীপঃ দারুচিনি দ্বীপ সিনেমা ২০০৭ এ মুক্তি পায়। পরিচালনায় ছিলেন তৌকির আহমেদ। প্রশংসিত সিনেমা।
  সাজঘরঃ সাজঘর ২০০৭ এ মুক্তিপ্রাপ্ত ছবি। হুমায়ূন আহমেদ এর চিত্রনাট্য লিখেছিলেন তবে পরিচালনায় ছিলেন না।
  আমার আছে জলঃ আমার আছে জল ছবি মুক্তি পায় ২০০৮ সালে। আর বই প্রকাশ পায় ১৯৮৫ সালে। অবসরপ্রাপ্ত উচ্চপদস্থ পুলিশ কর্মকর্তার পারিবারিক ঘটনা নিয়ে কাহিনী। লাক্স সুন্দরী মিম এর ডেব্যু হয় এই সিনেমাতে। হুমায়ূন আহমেদ চিত্রনাট্য ও পরিচালনা দুটোতেই ছিলেন।
  ঘেটু পুত্র কমলাঃ হুমায়ূন আহমেদ এর পরিচালিত শেষ ছবি। কাহিনী নিয়ে বিভিন্ন মহলে বিতর্ক ছিল। বেশ আলোচিত, সমালোচিত সিনেমা।
  সিনেমার প্রয়োজনেই বইয়ের কাহিনীর সাথে চিত্রনাট্যের কিছু পার্থক্য করতে হয়েছে। লেখক, পরিচালক ও চিত্রনাট্যকার হিসেবে তাঁর সেই স্বাধীনতা আছে বৈকি।
  এ ছাড়াও নয় নম্বর বিপদ সংকেত, চন্দ্রকথা, দুরত্ব, প্রিয়তমেষূ সিনেমার সাথেও তিনি চিত্রনাট্যকার বা পরিচালক হিসেবে যুক্ত ছিলেন।
  আমি রকমারি ডটকম। বিশ্বের সর্ববৃহৎ বিজ্ঞান ও প্রযুক্তির সৌশল নেটওয়ার্ক - টেকটিউনস এ আমি 5 বছর 7 মাস যাবৎ যুক্ত আছি। টেকটিউনস আমি এ পর্যন্ত 122 টি টিউন ও 0 টি টিউমেন্ট করেছি। টেকটিউনসে আমার 2 ফলোয়ার আছে এবং আমি টেকটিউনসে 0 টিউনারকে ফলো করি।